Jeļena Dembo

Jeļena Dembo (, ; dzimusi  Penzā) ir Krievijā dzimusi Grieķijas starptautiskā lielmeistare šahā (2001), kas no 1990. līdz 2000. gadam ir pārstāvējusi Izraēlu, bet no 2000. līdz 2004. gadam ir pārstāvējusi Ungāriju.

 Biogrāfija 
Pirmajā šaha turnīrā piedalījusies trīs gadu un deviņu mēnešu vecumā. 1990. gadā kopā ar vecākiem emigrējusi uz Izraēlu. Piecas reizes uzvarējusi Izraēlas sieviešu šaha čempionātos dažādās vecuma kategorijās. Astoņas reizes iekļuvusi laureātu skaitā Pasaules un Eiropas junioru šaha čempionātos, bet 2002. gadā Novi Sadā uzvarējusi Eiropas junioru šaha ātrspēles čempionāta U20 vecuma grupā.

2003. gadā uzvarējusi Ungārijas sieviešu šaha čempionātā un kopā ar Margaritu Voisku dalījusi pirmo vietu starptautiskā šaha turnīrā Atēnās. 2004. gadā kopā ar Tatjanu Konoņenko dalījusi pirmo vietu Jeļizavetas Bikovas memoriālā Vladimirā. 2005. gadā Kišiņevā izcīnījusi bronzas medaļu Eiropas sieviešu šaha čempionātā.Individual Women's Chess Championship 2005 Tajā pašā gadā ieņēmusi 2. vietu starptautiskajā šaha turnīrā Atēnās (uzvarējusi Monika Socko). 2006. gadā bijusi 6. vietā Eiropas sieviešu šaha čempionātā. 2008. gadā Plovdivā dalījusi 2.-7. vietu Eiropas sieviešu šaha čempionātā.Plovdiv: Playoffs of the European Individual Championships 2008

Piedalījusies Pasaules šaha čempionātos sievietēm pēc izslēgšanas sistēmas:
 2006. gadā Jekaterinburgā 1. kārtā zaudējusi Karolīnai Luhanai;2006 FIDE Knockout Matches
 2010. gadā Antakjā sasniegusi savu lielāko panākumu, kad 1. kārtā uzvarējusi Mengentūlu Bathujagīnu, 2. kārtā uzvarējusi Tatjanu Kosincevu, bet 3. kārtā zaudējusi Džao Sjue;
 2012. gadā Hantimansijskā 1. kārtā zaudējusi Nino Hurcidzei.

Pārstāvējusi Grieķijas un Ungārijas komandas lielākajos komandu šaha turnīros:
 Pasaules šaha olimpiādēs piedalījusies 6 reizes (2002-2012);OlimpBase :: Women's Chess Olympiads :: Yelena Dembo
 Eiropas komandu šaha čempionātos piedalījusies 6 reizes (2001-2011). Ungārijas izlases sastāvā izcīnījusi komandu sudraba medaļu (2003);OlimpBase :: European Women's Team Chess Championship :: Yelena Dembo
 Pasaules komandu šaha čempionātā piedalījusies 2011. gadā.OlimpBase :: World Women's Team Chess Championship :: Yelena Dembo

Par panākumiem turnīros FIDE 2000. gadā Dembo piešķīra starptautiskās meistares (WIM), bet 2001. gadā - starptautiskās lielmeistares (WGM) nosaukumu. 2003. gadā saņēmusi starptautiskā meistara nosaukumu vīriešiem (IM).

 Atsauces 

 Ārējās saites 

Kategorija:1983. gadā dzimušie
Kategorija:Penzas apgabalā dzimušie
Kategorija:Grieķijas šahisti
Kategorija:Izraēlas šahisti
Kategorija:Ungārijas šahisti